ডাব্লিউডাব্লিউই সুপার শোডাউন
সুপার শোডাউন (মূলত সুপার শো-ডাউন হিসাবে শৈলীকৃত) হলো একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই প্রতি বছর আয়োজন করে থাকে। এটি একটি কানেটিকাট ভিত্তিক প্রচারণা এবং সরাসরি সম্প্রচারের পাশাপাশি ডাব্লিউডাব্লিউই নেটওয়ার্ক এবং প্রতি-দর্শনে-পরিশোধের মাধ্যমে এটি পাওয়া যায়। এই অনুষ্ঠানটি ২০১৮ সালে প্রতিষ্ঠিত হয়েছে এবং কেবলমাত্র মার্কিন যুক্তরাষ্ট্রের বাইরের দেশের স্টেডিয়ামগুলোতে এটি অনুষ্ঠিত হয়ে থাকে। প্রথম অনুষ্ঠানটি অস্ট্রেলিয়ায় অনুষ্ঠিত হয়েছিল এবং এরপরের সকল অনুষ্ঠান সৌদি আরবে অনুষ্ঠিত হয়েছে।